CELEX: 32004R0998
Language: et
Date: 2004-05-17 00:00:00
Title: Nõukogu määrus (EÜ) nr 998/2004, 17. mai 2004, millega muudetakse määrust (EÜ) nr 950/2001, millega kehtestatakse lõplik dumpinguvastane tollimaks Hiina Rahvavabariigist ja Venemaalt pärineva teatavat liiki alumiiniumfooliumi impordile

20.5.2004   
            
            
               ET
            
            
               Euroopa Liidu Teataja
            
            
               L 183/4
            
         
      NÕUKOGU MÄÄRUS (EÜ) nr 998/2004,
   17. mai 2004,
   millega muudetakse määrust (EÜ) nr 950/2001, millega kehtestatakse lõplik dumpinguvastane tollimaks Hiina Rahvavabariigist ja Venemaalt pärineva teatavat liiki alumiiniumfooliumi impordile
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi “algmäärus”), (1) eriti selle artiklit 8, artikli 11 lõiget 3 ja artikli 22 punkti c,
   võttes arvesse ettepanekut, mille komisjoni esitas pärast konsulteerimist nõuandekomiteega
   ning arvestades järgmist:
   A.   MENETLUS
   1.   Kehtivad meetmed
   
               (1)
            
            
               Nõukogu kehtestas määrusega (EÜ) nr 950/2001 (2) lõpliku dumpinguvastase tollimaksu muuhulgas Venemaalt pärineva teatavat liiki alumiiniumfooliumi (edaspidi “vaatlusalune toode”) impordi suhtes ühendusse. Komisjoni 16. mai 2001. aasta otsusega (2001/381/EÜ) (3) kiideti heaks Venemaa eksportiva tootja“United Company Siberian Aluminium” hinnakohustus.
            
         
               (2)
            
            
               Määrusega (EÜ) 950/2001 kehtestatud tollimaksu määr, mida kohaldatakse vaba netohinna suhtes ühenduse piiril enne tollimaksu sissenõudmist, on Venemaalt pärineva vaatlusaluse toote importimisel 14,9 %.
            
         2.   Uurimine
   
               (3)
            
            
               Komisjon teatas 20. märtsil 2004Euroopa Liidu Teatajas avaldatud teadaandes (4) Hiina Rahvavabariigist, Venemaa Föderatsioonist, Ukrainast ja Valgevene Vabariigist pärinevate toodete impordi suhtes kohaldatava mitme dumpinguvastase meetme vahepealse osalise läbivaatamise algatamisest vastavalt algmääruse artikli 11 lõikele 3 ja artikli 22 punktile c. Venemaalt pärineva teatavat liiki alumiiniumfooliumi impordi suhtes kehtestatud dumpinguvastane meede on üks meetmetest, mille läbivaatamine algatati (edaspidi “meetmed”).
            
         
               (4)
            
            
               Läbivaatamist alustati komisjoni algatusel eesmärgiga uurida, kas tulenevalt Euroopa Liidu laienemisest 1. mail 2004 (edaspidi “laienemine”) on vaja meetmeid kohandada.
            
         
               (5)
            
            
               Kuna praegu kohaldatakse teatava koguse Venemaalt pärineva vaatlusaluse toote impordi suhtes konkreetse mahuga seotud hinnakohustust, algatati meetmete läbivaatamine, et uurida, kas asjaomast 15 liikmesriigi andmete põhjal koostatud kohustust tuleks laienemise arvestamiseks kohandada.
            
         3.   Uurimisega seotud isikud
   
               (6)
            
            
               Kõiki komisjonile teadaolevaid huvitatud isikuid, sealhulgas ühenduse tootmisharu, ühenduse tootjate või kasutajate ühendusi, asjaomaste riikide eksportijaid/tootjaid, importijaid ja nende ühendusi ning asjaomaste riikide asjakohaseid ametiasutusi, samuti 1. mail 2004 Euroopa Liiduga ühinenud kümne uue liikmesriigi (edaspidi “EL10”) huvitatud isikuid teavitati uurimise algatamisest ja neile anti võimaluses algatamisteates nimetatud tähtaja jooksul oma seisukohad kirjalikult teatavaks teha ning teave ja tõendusmaterjalid esitada. Kõigile huvitatud isikutele, kes soovisid arvamust avaldada ning seda põhjendasid, anti selleks võimalus.
            
         
               (7)
            
            
               Sellega seoses esitasid oma seisukohad järgmised huvitatud isikud:
               
                           a)
                        
                        
                           Ühenduse tootjate ühendus:
                           
                                       —
                                    
                                    
                                       Eurometaux, Brüssel, Belgia
                                    
                                 
                     
                           b)
                        
                        
                           Eksportivad tootjad:
                           
                                       —
                                    
                                    
                                       Joint Stock Company ‘United Company Siberian Aluminium’, Moskva, Venemaa
                                    
                                 
                     
         B.   VAATLUSALUNE TOODE
   
               (8)
            
            
               Vaatlusalune toode on alumiiniumfoolium paksusega 0,009 mm kuni 0,018 mm, aluskihita, pärast valtsimist muul viisil töötlemata, kuni 650 mm laiustes rullides, praegu klassifitseeritud CN-koodi ex 7607 11 10 alla. Vaatlusaluse toote üldtuntud nimetus on majapidamisfoolium.
            
         
               (9)
            
            
               Majapidamisfooliumi valmistatakse alumiiniumikangide või -lehtede valtsimisel soovitud paksuseni. Pärast valtsimist kuumtöödeldakse fooliumi lõõmutades, et muuta see elastseks. Pärast valtsimist ja lõõmutamist keritakse majapidamisfoolium kuni 650 mm laiustesse rullidesse. Rulli laius on kasutuse seisukohast otsustav tegur, sest toote kasutajad (ümberkerijad) kerivad majapidamisfooliumi jaemüügiks ette nähtud väikestesse rullidesse. Väiksematesse rullidesse keritud majapidamisfooliumi kasutatakse seejärel mitmekülgse ajutise pakkematerjalina (enamasti kodumajapidamistes, toitlustuses ning toiduaine- ja lillekauplustes).
            
         C.   UURIMISE TULEMUSED
   1.   Huvitatud isikute esitatud väited
   
               (10)
            
            
               Venemaa eksportiv tootja, kelle suhtes kohaldatakse hinnakohustust, teatas, et impordimaht, millele hinnakohustus kehtib, kehtestati EL15 turu müügiandmete põhjal ja seetõttu tuleks hinnakohustus üle vaadata, et võtta kohaselt arvesse EL25 turgu. Tootja väitis, et läbivaatamine on oluline selleks, et vältida diskrimineerimist teiste vaatlusaluse toote Euroopa Liitu eksportijate kasuks.
            
         2.   Liikmesriikide esitatud märkused
   
               (11)
            
            
               Liikmesriigid on esitanud oma seisukohad ja enamus neist toetab meetmete kohandamist, et võtta arvesse laienemist.
            
         3.   Hindamine
   
               (12)
            
            
               Olemasolevate andmete ja informatsiooni põhjal tehti analüüs, mis kinnitas, et Venemaa vaatlusaluse toote impordimahud EL10-sse olid märkimisväärsed. Arvestades, et impordimaht, millele kohaldatakse hetkel kehtivat hinnakohustust, kehtestati impordi põhjal 15 liikmesriigiga ühendusse, ei arvesta see turu suurenemise mõju pärast laienemist.
            
         4.   Järeldus
   
               (13)
            
            
               Eeltoodut arvestades otsustati, et laienemist silmas pidades on asjakohane kohandada meetmeid, et võtta arvesse täiendavat impordikogust EL10 turule.
            
         
               (14)
            
            
               Esialgne impordimaht, mille suhtes kehtis hinnakohustus EL15 jaoks, arvestati Venemaa tootja, kelle suhtes kohustus heaks kiideti, ekspordi põhjal ühendusse esialgsel uurimisperioodil. Impordimahu, mille suhtes kehtib hinnakohustus, suurenemine on arvestatud sama arvutusmeetodi põhjal.
            
         
               (15)
            
            
               Sellest tulenevalt peetakse otstarbekaks, et komisjon võib vastu võtta ettepaneku kohustuse muutmise kohta, mis peegeldaks laienemisjärgset olukorda ja mis põhineks põhjenduses 14 kirjeldatud meetodil,
            
         ON VASTU VÕTNUD KÄESOLEVA MÄÄRUSE:
   Artikkel 1
   Komisjon võib vastu võtta ettepaneku kohustuse muutmise kohta, suurendades impordimahtu, mille suhtes kehtib Venemaalt pärineva teatud alumiiniumfooliumi importi käsitleva otsusega 2001/381/EÜ heaks kiidetud hinnakohustus. Suurenemine arvestatakse sama arvestusmeetodiga, mida kasutati esialgse hinnakohustuse kehtestamisel 15 liikmesriigiga ühenduse puhul, see tähendab Venemaa tootja, kelle jaoks hinnakohustus heaks kiideti, ekspordi põhjal ühendusse.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2004
      
         
            Nõukogu nimel
         
         
            eesistuja
         
         B. COWEN
         
      
   
   
      (1)  EÜT L 56, 6.3.1996, lk 1. Määrust on viimati muudetud määrusega (EÜ) nr 461/2004 (ELT L 77, 13.3.2004, lk 12).
   
      (2)  EÜT L 134, 17.5.2001, lk 1.
   
      (3)  EÜT L 134, 17.5.2001, lk 67.
   
      (4)  ELT C 70, 20.3.2004, lk 15.